Arutelu:Liivamäe lahing

message: Viide Liivamäe nimelt suundus Liivamäele Harjumaal, võtsin siis ära. Kaardilt ma seda õiget Liivamäge ei leidnud. Kas see on mingi Liivamägi (läänepool linnast on mingeid künkaid)? Või pigem mingi Liivamäe talu? Kas keegi aimab? --Mmh 28. august 2009, kell 16:45 (UTC)
Kui lahingus kanti avalikult sini-must-valgeid lippe või muid embleeme, siis on ju korras. --Ido10 8. detsember 2010, kell 16:55 (EET)
Lahingu kirjeldus ei tundu usutav. 150 hästirelvastatud meest vs 70 halvastirelvastatud meest, aga esimestel 68 langenut ja põgenevad, teistel 2 langenut ja võidavad. Selle anomaalia seletust pole. Üheks allikaks on mitte eriti usaldust äratav anonüümne tekst (https://web.archive.org/web/20070607021848/http://www.hot.ee/lvpfoorum/ajalugu-4.html#top), teist allikat ei suuda ma netist leida. Kuna enamus artiklist paistab selle esimese allika põhjal kirjutatud olema, siis tekib kahtlus ka teiste väidete usaldusväärsuse osas. Palju realistlikum paistab selles Päevalehe loos toodud sündmuste kirjeldus. --Minnekon (arutelu) 22. september 2018, kell 22:05 (EEST)
replies: text: Herbert Lindmäe raamatus "Suvesõda Pärnumaal 1941" on sellest lahingust kindlasti põhjalikumalt kirjutatud. Velirand (arutelu) 22. september 2018, kell 23:16 (EEST)
replies: text: :Leidsin praeguse artikli põhiallika: see on Vaino Kallase kirjutis. Ehk siis autor pole ajaloolane, neutraalsus puudub, tekstis pole isegi viiteid. Kui usaldusväärne see Lindmäe raamat on? Ta pole ka ajaloolane ja tema isikuartiklis toodud välislinkidest ei paista ka neutraalsust välja. --Minnekon (arutelu) 23. september 2018, kell 11:05 (EEST)

text: Miks peab inimene tingimata ajaloolane olema, et millestki kirjutada? Ajalugu on ühiskondade lugu. Sotsioloog, füüsik või jurist ühiskonna liikmena peab ju samamoodi olema võimeline teksti interpreteerima? Mis puutub nüüd sellesse, kas Taavet võib Koljatit võita või vähemasti ulatuslikke kaotusi põhjustada... Sinimägede lahing, Termopüülide lahing jne. Ütlen kohe ette ära, et ma ei tea, mis juhtus 23.08.1939. Ei viibinud seal. Aga vahel on unenäodki vägagi reaalsena tundunud, kõik ongi võimalik... --kanakukk (arutelu) 23. september 2018, kell 11:20 (EEST).
replies: text: :Kirjutada võivad kõik, aga kirjutise asjatundlikkus ja usaldusväärsus on iseasi. Ajaloolaste puhul tagavad reeglina selle väljaõppest ja kogemusest tulenevad laiad teadmised ja oskus ajalooallikaid hinnata, sh allikakriitiline olla. Mitteajaloolaste puhul ei saa selles kindel olla. Erandeid võib leiduda, aga siis on seda hästi põhjendada vaja. Kallas tundub mulle täiesti kasutuskõlbmatu autor - me mitte ainult ei saa tema kirjutatus kindel olla, vaid me võime üsna kindlad olla, et ta kirjutab jama. Tema väiteid Liivamäe lahingu kohta ei saa ma kontrollida, aga kui vaadata nt Kallase Eesti ajaloo käsitlust, siis niipalju kui ma algusest lugesin, sisaldavad enamus ta lauseid üht või mitut valeväidet (mis on omaette saavutus).--Minnekon (arutelu) 23. september 2018, kell 13:37 (EEST)

text: :Ma ei eita, et Taavet võib Koljatit võita, aga sel pealtnäha võimatul võidul peab mingi põhjus olema. Nagu ma ülalpool ütlesin, siis Päevalehe lugu selle kohta ongi realistlikum ja selgitab, miks lahingu tulemus taoline oli. Kallase esitatud kirjeldus jääb ses osas arusaamatuks.--Minnekon (arutelu) 23. september 2018, kell 13:37 (EEST)
thread_title:  Liivamäe / Liivamägi ?